**JAVNI RAZPIS ZA SOFINANCIRANJE PROJEKTOV**

**PREHOD MLADIH +**

Javni razpis delno financira Evropska unija, in sicer iz Evropskega socialnega sklada plus. Javni razpis se izvaja v okviru Programa evropske kohezijske politike v obdobju 2021–2027 v Sloveniji, cilja politike 4 »Bolj socialna in vključujoča Evropa za izvajanje evropskega stebra socialnih pravic«, prednostne naloge 7 »Dolgotrajna oskrba in zdravje ter socialna vključenost«, specifičnega cilja ESO4.8 »Pospeševanje dejavnega vključevanja za spodbujanje enakih možnosti, nediskriminacije in aktivne udeležbe ter povečevanje zaposljivosti, zlasti za prikrajšane skupine (ESS+)«. Na javnem razpisu bodo izbrane operacije. Operacijo v okviru tega javnega razpisa predstavljajo projekti, ki so del nacionalnega projektnega partnerstva.

**RAZPISNA DOKUMENTACIJA**

**UVOD**

Razpisna dokumentacija dopolnjuje besedilo Javnega razpisa za sofinanciranje projektov Prehod mladih + ter dodatno pojasnjuje naslednje elemente besedila javnega razpisa:

* dodatna pojasnila glede doseganja kvantificiranih kazalnikov,
* pogoji za kandidiranje na javnem razpisu in preverjanje izpolnjevanja pogojev,
* merila za ocenjevanje,
* dodatna pojasnila glede izračuna stroška na enoto (v nadaljevanju: SE).

Razpisna dokumentacija vsebuje tudi obrazce in priloge za oddajo vloge na javni razpis.

Projektni partnerji nacionalnega projektnega partnerstva so dolžni pri pripravi in izvajanju projektov upoštevati tako besedilo javnega razpisa kot tudi besedilo razpisne dokumentacije.

1. **DOSEGANJE KVANTIFICIRANIH KAZALNIKOV**
   1. **Kazalniki učinka**

Glede na predvidene kazalnike v Programu evropske kohezijske politike v obdobju 2021–2027 v Sloveniji (v nadaljevanju: PEKP 2021-2027) morajo projekti, ki bodo sofinancirani v okviru predmetnega javnega razpisa, v času izvajanja dosegati naslednji kazalnik učinka:

* **EECO04 – Neaktivni.**

Za izpolnitev kazalnika učinka se šteje vključitev osebe iz ciljne skupine javnega razpisa v projekt Prehod mladih +, pri čemer je za izpolnitev kazalnika pogoj, da je z osebo podpisan dogovor o vključitvi v projekt Prehod mladih + ter individualni načrt. Meri se število udeležencev, ki bodo vključeni v aktivnosti informiranja, svetovanja in druge vsebine, določene v poglavju 6.2.2 Projekti prehoda javnega razpisa. V okviru posamezne operacije se oseba lahko šteje le enkrat.

* 1. **Kazalniki rezultata**

Glede na predvidene kazalnike v PEKP 2021–2027 morajo projekti, ki bodo sofinancirani v okviru predmetnega javnega razpisa, v času izvajanja dosegati naslednji kazalnik rezultata:

* **EECR02 - Udeleženci, ki so po zaključku sodelovanja vključeni v izobraževanje ali usposabljanje.**

Vključenost osebe v izobraževanje ali usposabljanje pomeni, da se bo oseba vključila v izobraževanje s praktičnim delom ali usposabljanje pri delodajalcu.

Vključenost v izobraževanje s praktičnim delom ali usposabljanje pri delodajalcu pomeni, da bodo osebe iz ciljne skupine, vključene v projekt Prehoda mladih + opravile izobraževanje s praktičnim delom ali usposabljanje pri delodajalcu v obsegu vsaj 10 (deset) delovnih dni po najmanj 4 (štiri) ure dnevno, kar se bo dokazovalo s potrdilom delodajalca in dokazilom o plačilu zavarovanj za invalidnost in smrt ter za primer poškodbe pri delu in poklicne bolezni skladno z veljavno zakonodajo. Osebe, starejše od 15 let se vključijo v usposabljanje pri delodajalcu, osebe, mlajše od 15 let pa v izobraževanje s praktičnim delom pri delodajalcu. Vsaj 50 % oseb iz ciljne skupine mora biti vključeno v usposabljanje pri delodajalcu in do 50 % oseb iz ciljne skupine v izobraževanje s praktičnim delom pri delodajalcu. Določena delitev vključenosti v usposabljanje pri delodajalcu ali v izobraževanje s praktičnim delom omogoča enakopravno obravnavo oseb iz ciljne skupine na prehodu iz osnovnošolskega izobraževanja v nadaljnje izobraževanje in na prehodu iz zaključevanja poklicnega ali drugega srednješolskega izobraževanja na trg dela.

Izbrani prijavitelji si morajo prizadevati, da se bo, glede na regijo izvajanja projekta **Prehod mladih +:**

**predvidoma 56 % (840) udeležencev v KRVS** in **48 % (480) udeležencev v KRZS** vključilo v izobraževanje s praktičnim delom ali usposabljanje pri delodajalcu.

Izbrani projektni partnerji nacionalnega projektnega partnerstva so dolžni spremljati uspešnost realizacije zgoraj opredeljenih kazalnikov rezultata oziroma izhoda posameznega udeleženca iz programa Prehod mladih + do vključno 28. (osemindvajsetega) dne po zaključku vseh aktivnosti prehoda, v katere je bila oseba iz ciljne skupine vključena.

1. **POGOJI ZA KANDIDIRANJE NA JAVNEM RAZPISU IN PREVERJANJE IZPOLNJEVANJA POGOJEV**

Strokovna komisija bo preverila izpolnjevanje pogojev za kandidiranje na javnem razpisu za pravočasno prispele in formalno popolne vloge prijaviteljev. V primeru, da kateri koli izmed pogojev ni izpolnjen, se ocenjevanje po merilih ne izvede, vloga pa se zavrne.

Zahtevane pogoje prijavitelj in projektni partnerji dokazujejo na način, kot izhaja iz spodnje tabele:

|  |  |
| --- | --- |
| **POGOJ** | **DOKAZILO - NAČIN PREVERJANJA** |
| **NACIONALNO PROJEKTNO PARTNERSTVO:** | |
| * na javnem razpisu kandidira nacionalno projektno partnerstvo, ki vključuje največ 1 (enega) projektnega partnerja, ki bo izvajal projekt koordinacije ter najmanj 6 (šest) projektnih partnerjev, ki bodo izvajali projekte prehoda. | * Priloga št. 4a: Partnerski sporazum (podpisan s strani vseh projektnih partnerjev). |
| **PROJEKTNI PARTNER, KI BO IZVAJAL PROJEKT KOORDINACIJE:** | |
| * je subjekt javnega ali zasebnega prava, ki je vsaj 12 mesecev vpisan v Poslovni register Slovenije, področje njegovega delovanja pa je izvajanje različnih oblik storitev, programov ali projektov za invalide; | * Obrazec št. 4: Izjava projektnega partnerja, ki bo izvajal projekt koordinacije, o izpolnjevanju in sprejemanju razpisnih pogojev; * Obrazec št. 2: Prijavnica; * preverljivo iz javno dostopnih evidenc (AJPES). |
| * je oddal vlogo na javni razpis v okviru registrirane ali s predpisom ali aktom o ustanovitvi določene dejavnosti; | * Obrazec št. 4: Izjava projektnega partnerja, ki bo izvajal projekt koordinacije, o izpolnjevanju in sprejemanju razpisnih pogojev; * preverljivo iz javno dostopnih evidenc (AJPES). |
| * ima odprt transakcijski račun, ki je vpisan v register transakcijskih računov pri Agenciji Republike Slovenije za javnopravne evidence in storitve (AJPES); | * Obrazec št. 4: Izjava projektnega partnerja, ki bo izvajal projekt koordinacije, o izpolnjevanju in sprejemanju razpisnih pogojev; * preverljivo iz javno dostopnih evidenc (AJPES). |
| * ima sposobnost vnaprejšnjega financiranja projekta ter sposobnost zagotavljanja tehničnih zmogljivosti za izvedbo projekt | * Obrazec št. 4: Izjava projektnega partnerja, ki bo izvajal projekt koordinacije, o izpolnjevanju in sprejemanju razpisnih pogojev; |
| * ni v postopku insolventnosti oziroma prisilnega prenehanja po zakonu, ki ureja finančno poslovanje podjetij, postopke zaradi insolventnosti in prisilno prenehanje; | * Obrazec št. 4: Izjava projektnega partnerja, ki bo izvajal projekt koordinacije, o izpolnjevanju in sprejemanju razpisnih pogojev; * preverljivo iz javno dostopnih evidenc (FURS). |
| * nima neporavnanih obveznosti do ministrstva, pri čemer za ugotavljanje obstoja obveznosti do ministrstva ni pogoj, da bi bilo le-to že ugotovljeno s pravnomočnim izvršilnim naslovom; | * Obrazec št. 4: Izjava projektnega partnerja, ki bo izvajal projekt koordinacije, o izpolnjevanju in sprejemanju razpisnih pogojev; * Preverljivo iz evidenc ministrstva. |
| * pravna oseba in odgovorna oseba pravne osebe nista v predkazenskih ali kazenskih postopkih v zvezi s porabo javnih sredstev; | * Obrazec št. 4: Izjava projektnega partnerja, ki bo izvajal projekt koordinacije, o izpolnjevanju in sprejemanju razpisnih pogojev; * preverljivo iz javno dostopnih evidenc (okrajno sodišče). |
| * ima izpolnjene vse obvezne dajatve in druge denarne nedavčne obveznosti v skladu z zakonom, ki ureja finančno upravo, oziroma vrednost teh neplačanih zapadlih obveznosti na dan oddaje vloge znaša manj kot 50 eurov. Šteje se, da prijavitelj ne izpolnjuje obveznosti iz prejšnjega stavka, če na dan oddaje vloge ni imel predloženih vseh obračunov davčnih odtegljajev za dohodke iz delovnega razmerja za obdobje zadnjih pet let do dne oddaje vloge; | * Obrazec št. 4: Izjava projektnega partnerja, ki bo izvajal projekt koordinacije, o izpolnjevanju in sprejemanju razpisnih pogojev; * preverljivo iz javno dostopnih evidenc (FURS). |
| * za iste upravičene stroške, ki so predmet financiranja javnega razpisa ni in ne bo dobil drugih javnih sredstev; | * Obrazec št. 4: Izjava projektnega partnerja, ki bo izvajal projekt koordinacije, o izpolnjevanju in sprejemanju razpisnih pogojev. |
| * zagotovljeni so ustrezni kadrovski pogoji za izvedbo projekta koordinacije, in sicer:   2 osebi (dopušča se delna zaposlitev več oseb za kvoto dveh zaposlitev za poln delovni čas, vendar največ 4 osebe), ki bosta opravljali delo koordinatorja in imata:   * univerzitetno, visoko oziroma višjo strokovno izobrazbo medicinske, pedagoške, psihološke, sociološke, socialne ali druge ustrezne usmeritve in znanja s področja rehabilitacije, zaposlovanja ali invalidskega varstva, pridobljena s specializacijo, dodatnim izobraževanjem ali usposabljanjem, * najmanj 3 leta delovnih izkušenj na področju rehabilitacije, zaposlovanja ali invalidskega varstva; | * Obrazec št. 2: Prijavnica; * Obrazec št. 4: Izjava projektnega partnerja, ki bo izvajal projekt koordinacije, o izpolnjevanju in sprejemanju razpisnih pogojev; * Priloga št. 8: Življenjepis koordinatorja/koordinatorke s fotokopijo diplome. |
| * v primeru zamenjave koordinatorja mora projektni partner zagotoviti nadomestitev s kadrom, ki izpolnjuje razpisne pogoje glede izobrazbe in delovnih izkušenj. | * Obrazec št. 4 Izjava projektnega partnerja, ki bo izvajal projekt koordinacije, o izpolnjevanju in sprejemanju razpisnih pogojev. |
| **PROJEKTNI PARTNER, KI BO IZVAJAL PROJEKT PREHODA:** | |
| * je subjekt javnega ali zasebnega prava, ki je vsaj 12 mesecev vpisan v Poslovni register Slovenije, področje njegovega delovanja pa je izvajanje različnih oblik storitev, programov ali projektov za invalide; | * Obrazec št. 5: Izjava projektnega partnerja, ki bo izvajal projekt prehoda, o izpolnjevanju in sprejemanju razpisnih pogojev; * Obrazec št. 2: Prijavnica; * preverljivo iz javno dostopnih evidenc (AJPES). |
| * je oddal vlogo na javni razpis v okviru registrirane ali s predpisom ali aktom o ustanovitvi določene dejavnosti; | * Obrazec št. 5: Izjava projektnega partnerja, ki bo izvajal projekt prehoda, o izpolnjevanju in sprejemanju razpisnih pogojev; * preverljivo iz javno dostopnih evidenc (AJPES). |
| * ima odprt transakcijski račun, ki je vpisan v register transakcijskih računov pri Agenciji Republike Slovenije za javnopravne evidence in storitve (AJPES); | * Obrazec št. 5: Izjava projektnega partnerja, ki bo izvajal projekt prehoda, o izpolnjevanju in sprejemanju razpisnih pogojev; * preverljivo iz javno dostopnih evidenc (AJPES). |
| * ima sposobnost vnaprejšnjega financiranja projekta ter sposobnost zagotavljanja tehničnih zmogljivosti za izvedbo projekt; | * Obrazec št. 5: Izjava projektnega partnerja, ki bo izvajal projekt prehoda, o izpolnjevanju in sprejemanju razpisnih pogojev; |
| * ni v postopku insolventnosti oziroma prisilnega prenehanja po zakonu, ki ureja finančno poslovanje podjetij, postopke zaradi insolventnosti in prisilno prenehanje; | * Obrazec št. 5: Izjava projektnega partnerja, ki bo izvajal projekt prehoda, o izpolnjevanju in sprejemanju razpisnih pogojev; * preverljivo iz javno dostopnih evidenc (FURS). |
| * nima neporavnanih obveznosti do ministrstva, pri čemer za ugotavljanje obstoja obveznosti do ministrstva ni pogoj, da bi bilo le-to že ugotovljeno s pravnomočnim izvršilnim naslovom; | * Obrazec št. 5: Izjava projektnega partnerja, ki bo izvajal projekt prehoda, o izpolnjevanju in sprejemanju razpisnih pogojev; * Preverljivo iz evidenc ministrstva. |
| * pravna oseba in odgovorna oseba pravne osebe nista v predkazenskih ali kazenskih postopkih z zvezi s porabo javnih sredstev; | * Obrazec št. 5: Izjava projektnega partnerja, ki bo izvajal projekt prehoda, o izpolnjevanju in sprejemanju razpisnih pogojev; * preverljivo iz javno dostopnih evidenc (okrajno sodišče). |
| * ima izpolnjene vse obvezne dajatve in druge denarne nedavčne obveznosti v skladu z zakonom, ki ureja finančno upravo, oziroma vrednost teh neplačanih zapadlih obveznosti na dan oddaje vloge znaša manj kot 50 eurov. Šteje se, da prijavitelj ne izpolnjuje obveznosti iz prejšnjega stavka, če na dan oddaje vloge ni imel predloženih vseh obračunov davčnih odtegljajev za dohodke iz delovnega razmerja za obdobje zadnjih pet let do dne oddaje vloge; | * Obrazec št. 5: Izjava projektnega partnerja, ki bo izvajal projekt prehoda, o izpolnjevanju in sprejemanju razpisnih pogojev; * preverljivo iz javno dostopnih evidenc (FURS). |
| * za iste upravičene stroške, ki so predmet financiranja javnega razpisa, ni in ne bo dobil drugih javnih sredstev; | * Obrazec št. 5: Izjava projektnega partnerja, ki bo izvajal projekt prehoda, o izpolnjevanju in sprejemanju razpisnih pogojev. |
| * je izvajalec zaposlitvene rehabilitacije, ki je na dan prijave na javni razpis vpisan v razvid izvajalcev zaposlitvene rehabilitacije, ki ga vodi ministrstvo; | * Preverljivo iz razvida izvajalcev zaposlitvene rehabilitacije. |
| * zagotovljeni so ustrezni kadrovski pogoji za izvedbo projektov, in sicer vse sodelujoče osebe, ki bodo sodelovale, kot strokovni delavci imajo   + univerzitetno, visoko oziroma višjo strokovno izobrazbo medicinske, pedagoške, psihološke, sociološke, socialne ali druge ustrezne usmeritve in znanja s področja rehabilitacije, zaposlovanja ali invalidskega varstva, pridobljena s specializacijo, dodatnim izobraževanjem ali usposabljanjem,   + najmanj 1 leto delovnih izkušenj na področju rehabilitacije, zaposlovanja ali invalidskega varstva. | * Obrazec št. 2: Prijavnica; * Obrazec št. 5: Izjava projektnega partnerja, ki bo izvajal projekt prehoda, o izpolnjevanju in sprejemanju razpisnih pogojev; * Priloga št. 9 Življenjepisi strokovnih sodelavcev/strokovnih sodelavk s fotokopijami diplom. |
| * v primeru zamenjave strokovnega delavca mora projektni partner zagotoviti nadomestitev s kadrom, ki izpolnjuje razpisne pogoje glede izobrazbe in delovnih izkušenj. | * Obrazec št. 5: Izjava projektnega partnerja, ki bo izvajal projekt prehoda, o izpolnjevanju in sprejemanju razpisnih pogojev. |
| **VSI PROJEKTI:** | |
| * izkazana je skladnost s cilji na ravni PEKP 2021-2027 ter s cilji in rezultati na ravni 7. prednostne naloge oziroma ESO4.8 specifičnega cilja, kot navedeno v poglavju 4 javnega razpisa; | * Obrazec št. 2: Prijavnica. |
| * izkazan je prispevek k doseganju rezultata ESO4.8 specifičnega cilja prednostne naloge, kot navedeno v poglavju 4 javnega razpisa; | * Obrazec št. 2: Prijavnica. |
| * projekt je realno izvedljiv in upošteva vsebine ter časovni in finančni okvir, določen z javnim razpisom; | * Obrazec št. 2: Prijavnica. |
| * projekt upošteva ustreznost in sposobnost projektnih partnerjev za izvedbo; | * Obrazec št. 2: Prijavnica. |
| * projekt obravnava ustrezno ciljno skupino; | * Obrazec št. 2: Prijavnica. |
| * izkazana je skladnost s horizontalnimi načeli iz 9. člena Uredbe 2021/1060/EU Evropskega parlamenta in Sveta z dne 24. junija 2021 o določitvi skupnih določb o Evropskem skladu za regionalni razvoj, Evropskem socialnem skladu plus, Kohezijskem skladu, Skladu za pravični prehod in Evropskem skladu za pomorstvo, ribištvo in akvakulturo ter finančnih pravil zanje in za Sklad za azil, migracije in vključevanje, Sklad za notranjo varnost in Instrument za finančno podporo za upravljanje meja in vizumsko politiko (UL L št. 231 z dne 30. 6. 2021, str. 159), zadnjič spremenjene z Uredbo (EU) 2023/435 Evropskega parlamenta in Sveta z dne 27. februarja 2023 (UL L št. 63, z dne 28. 2. 2023, str. 1) – skladnost z načeli spoštovanja temeljnih pravic, spodbujanja enakosti moških in žensk, preprečevanja diskriminacije in spodbujanja trajnostnega razvoja ob upoštevanju načela, da se ne škoduje bistveno; | * Obrazec št. 2: Prijavnica. * Priloga št. 5: Kontrolni seznam za ukrep – DNSH. |
| * zagotovljeni so ustrezni prostori za izvajanje projektov skladno z 9. členom Zakona o izenačevanju možnosti invalidov (Uradni list RS, št. 94/10, 50/14, 32/17 in 95/24) (vsaj s stoli in mizo opremljena pisarna z računalnikom, dostopom do interneta, telefonom, tiskalnikom, prostorom za shranjevanje dokumentacije in sanitarijami); | * Obrazec št. 2: Prijavnica. * Obrazec št. 4: Izjava projektnega partnerja, ki bo izvajal projekt koordinacije, o izpolnjevanju in sprejemanju razpisnih pogojev * Obrazec št. 5: Izjava projektnega partnerja, ki bo izvajal projekt prehoda, o izpolnjevanju in sprejemanju razpisnih pogojev. |
| * zagotovljeno je, da je lokacija prostora, v katerem se bodo izvajale vsebine koordinacije in prehoda, uporabnikom dostopna z javnim prevozom; | * Obrazec št. 2: Prijavnica. * Obrazec št. 4: Izjava projektnega partnerja, ki bo izvajal projekt koordinacije, o izpolnjevanju in sprejemanju razpisnih pogojev * Obrazec št. 5: Izjava projektnega partnerja, ki bo izvajal projekt prehoda, o izpolnjevanju in sprejemanju razpisnih pogojev. |
| * zagotovljeno je, da bodo izvedene vse vsebine, kot so določene v poglavju 6.2 javnega razpisa in se ne bodo izvajale kot del javne službe; | * Obrazec št. 2: Prijavnica. * Obrazec št. 4: Izjava projektnega partnerja, ki bo izvajal projekt koordinacije, o izpolnjevanju in sprejemanju razpisnih pogojev * Obrazec št. 5: Izjava projektnega partnerja, ki bo izvajal projekt prehoda, o izpolnjevanju in sprejemanju razpisnih pogojev. |
| * sredstva so zaprošena na način, kot je določeno v poglavjih 9, 10, 11 in 12 javnega razpisa. | * Obrazec št. 2: Prijavnica. * Obrazec št. 4: Izjava projektnega partnerja, ki bo izvajal projekt koordinacije, o izpolnjevanju in sprejemanju razpisnih pogojev * Obrazec št. 5: Izjava projektnega partnerja, ki bo izvajal projekt prehoda, o izpolnjevanju in sprejemanju razpisnih pogojev. |

1. **MERILA ZA OCENJEVANJE**

Strokovna komisija za izvedbo javnega razpisa bo pravočasno prispele in formalno popolne vloge, ki bodo izpolnjevale vse pogoje za kandidiranje na javnem razpisu, ocenila po spodaj določenih merilih za ocenjevanje vlog.

V spodnji tabeli so dodatno opisana merila in prikazan način ocenjevanja.

|  |  |  |  |
| --- | --- | --- | --- |
| **Merilo** | **Opis merila** | | **Točkovanje** |
| 1. **USTREZNOST NACIONALNEGA PROJEKTNEGA PARTNERSTVA** | | | **Možnih največ 12 točk** |
| * 1. Utemeljitev nacionalnega projektnega partnerstva | Nacionalno projektno partnerstvo je ustrezno utemeljeno, skladno s predmetom javnega razpisa ter skladno s prepoznanimi potrebami vključevanja ciljne skupine v izobraževanje s praktičnim delom ali usposabljanje pri delodajalcu.  *Ocenjen bo vsak posamični partner, dobljeno število točk se bo delilo s številom vseh ocenjevanih subjektov.* | **2** – nacionalno projektno partnerstvo je ustrezno utemeljeno  **4** – nacionalno projektno partnerstvo je ustrezno utemeljeno ter skladno s prepoznanimi potrebami vključevanja ciljne skupine | |
| * 1. Usklajenost nacionalnega projektnega partnerstva z namenom, cilji in pričakovanimi rezultati javnega razpisa | Navedeni cilji nacionalnega projektnega partnerstva so ustrezni, realno izvedljivi ter sledijo ciljem, pričakovanim rezultatom in namenu javnega razpisa z vključitvijo 2.500 uporabnikov v prehod v obdobju od 2025 do vključno 2029. Cilji so kvantificirani ter objektivno preverljivi.  *Ocenjen bo vsak posamični partner, dobljeno število točk se bo delilo s številom vseh ocenjevanih subjektov.* | **0** – navedeni cilji nacionalnega projektnega partnerstva so ustrezni  **4** – navedeni cilji nacionalnega projektnega partnerstva so ustrezni in realno izvedljivi | |
| * 1. Finančna ustreznost in skladnost | Finančni načrt nacionalnega projektnega partnerstva je realno ovrednoten (stroški so potrebni in smotrno načrtovani), vsebinske aktivnosti nacionalnega projektnega partnerstva so skladne s finančnim načrtom.  *Ocenjen bo vsak posamični partner, dobljeno število točk se bo delilo s številom vseh ocenjevanih subjektov.* | **0** – finančni načrt nacionalnega projektnega partnerstva je realno ovrednoten (stroški so potrebni niso pa smotrno načrtovani)  **2** – finančni načrt nacionalnega projektnega partnerstva je realno ovrednoten (stroški so potrebni in smotrno načrtovani)  **4** – finančni načrt nacionalnega projektnega partnerstva je realno ovrednoten (stroški so potrebni in smotrno načrtovani), vsebine nacionalnega projektnega partnerstva so skladne s finančnim načrtom | |
| 1. **IZVEDLJIVOST NACIONALNEGA PROJEKTNEGA PARTNERSTVA** | | | **Možnih največ 12 točk** |
| 1. Ustreznost in usklajenost projektnih vsebin s cilji nacionalnega projektnega partnerstva | Projektne vsebine so potrebne, zajemajo vse vsebine iz poglavja 6.2 tega razpisa in so ustrezne za izvedbo nacionalnega projektnega partnerstva in doseganje ciljev.  *Ocenjen bo vsak posamični partner, dobljeno število točk se bo delilo s številom vseh ocenjevanih subjektov.* | **0** – projektne vsebine zajemajo vse vsebine iz poglavja 6.2.  **4** – projektne vsebine zajemajo vse vsebine iz poglavja 6.2. in so ustrezne za izvedbo nacionalnega projektnega partnerstva in doseganje ciljev | |
| 1. Izvedljivost načrtovanih aktivnosti nacionalnega projektnega partnerstva | Konkretne aktivnosti nacionalnega projektnega partnerstva so smiselno zastavljene, izvedljive in enakomerno razporejene čez celotno obdobje izvajanja nacionalnega projektnega partnerstva ter omogočajo doseganje učinkov/rezultatov nacionalnega projektnega partnerstva.  *Ocenjen bo vsak posamični partner, dobljeno število točk se bo delilo s številom vseh ocenjevanih subjektov.* | **0 –** konkretne aktivnosti so smiselno zastavljene in izvedljive, niso pa enakomerno razporejene in ne omogočajo doseganja učinkov/rezultatov nacionalnega projektnega partnerstva  **2 –** konkretne aktivnosti so smiselno zastavljene, izvedljive in enakomerno razporejene, ne omogočajo doseganja učinkov/rezultatov nacionalnega projektnega partnerstva  **4 –** konkretne aktivnosti so izvedljive, smiselno zastavljene in enakomerno razporejene ter omogočajo doseganje učinkov/rezultatov nacionalnega projektnega partnerstva | |
| 1. Opredelitev tveganj in ukrepov za odpravo tveganj | Prepoznana so kritična tveganja in problemi, ki bi lahko ogrozili izvedbo projekta. Jasno so opredeljeni predvideni ukrepi za njihovo odpravo.  *Ocenjen bo vsak posamični partner, dobljeno število točk se bo delilo s številom vseh ocenjevanih subjektov.* | **0** – prepoznani sta vsaj 2 področji tveganja z jasno opredeljenimi predvidenimi ukrepi za odpravo  **2** – prepoznana so 4 področja tveganja z jasno opredeljenimi predvidenimi ukrepi za odpravo  **4** – prepoznanih je več kot 5 področij tveganja z jasno opredeljenimi predvidenimi ukrepi za odpravo | |
| 1. **USPOSOBLJENOST** **NACIONALNEGA PROJEKTNEGA PARTNERSTVA ZA IZVEDBO PROJEKTOV** | | | **Možnih največ 8 točk** |
| 1. Reference projektnega partnerja, ki bo izvajal projekt koordinacije | Projektni partner, ki bo izvajal projekt koordinacije, ima v obdobju zadnjih 5 (petih) let[[1]](#footnote-2) reference na področju vodenja ali izvajanja projektov, vezanih na delo s ciljno skupino javnega razpisa in/ali na vsebinskem področju javnega razpisa, tj. na področju **rehabilitacije, zaposlovanja ali invalidskega varstva.**  Upoštevajo se projekti, ki so bili **sofinancirani** **z javnimi** **viri** SLO (proračun RS, proračuni občin, blagajne javnega financiranja), EU sredstvi ali drugimi mednarodnimi viri (npr. norveški ali EGP finančni mehanizem). V kolikor so bili projekti sofinancirani izključno z zasebnimi viri, se pri ocenjevanju ne upoštevajo. Upoštevajo se projekti, pri katerih so bili prijavitelji/projektni partnerji v vlogi prijavitelja/projektnega partnerja in ne npr. v vlogi zunanjega izvajalca. | **0 –** vsaj 1 leto sofinanciranja projektov iz javnih virov na področjih rehabilitacije, zaposlovanja ali invalidskega varstva  **1 –** vsaj 2 leti sofinanciranja projektov iz javnih virov na področjih rehabilitacije, zaposlovanja ali invalidskega varstva  **2 –** vsaj 3 leta sofinanciranja projektov iz javnih virov na področjih rehabilitacije, zaposlovanja ali invalidskega varstva  **3 –** vsaj 4 let sofinanciranja projektov iz javnih virov na področjih rehabilitacije, zaposlovanja ali invalidskega varstva  **4 –** več kot 4 leta sofinanciranja projektov iz javnih virov na področjih rehabilitacije, zaposlovanja ali invalidskega varstva | |
| 1. Reference projektnih partnerjev, ki bodo izvajali projekte prehoda | Projektni partnerji, ki bodo izvajali projekte prehoda, so bili na področju rehabilitacije, zaposlovanja ali invalidskega varstva že sofinancirani iz javnih sredstev ali sredstev EU ali drugih mednarodnih virov, oziroma so izvajali programe s področja rehabilitacije, zaposlovanja ali invalidskega varstva.  *Ocenjen bo vsak posamični partner, dobljeno število točk se bo delilo s številom vseh ocenjevanih subjektov.* | **0 –** vsi strokovni delavci, ki bodo izvajali projekte prehoda, imajo vsaj 1 leto delovnih izkušenj na področju rehabilitacije, zaposlovanja ali invalidskega varstva  **1 –** vsaj polovica strokovnih delavcev, ki bodo izvajali projekte prehoda ima vsaj 2 leti delovnih izkušenj na področju rehabilitacije, zaposlovanja ali invalidskega varstva  **2 –** vsaj polovica strokovnih delavcev, ki bodo izvajali projekte prehoda ima vsaj 3 leta delovnih izkušenj na področju rehabilitacije, zaposlovanja ali invalidskega varstva  **3 –** vsaj polovica strokovnih delavcev, ki bodo izvajali projekte prehoda ima vsaj 4 let delovnih izkušenj na področju rehabilitacije, zaposlovanja ali invalidskega varstva  **4 –** vsaj tretjina strokovnih delavcev, ki bodo izvajali projekte prehoda ima vsaj 5 let delovnih izkušenj na področju rehabilitacije, zaposlovanja ali invalidskega varstva | |
| 1. **ZAGOTAVLJANJE TRAJNOSTI** | | | **Možnih največ 8 točk** |
| 1. Zagotavljanje trajnosti projektnih rezultatov | Jasno je opredeljeno, na kakšen način bo zagotovljena trajnost projektnih rezultatov, ali bo zagotovljeno nadaljevanje aktivnosti po zaključku projekta in na kakšen način. | **2** – jasno je opredeljeno, na kakšen način bo zagotovljena trajnost projektnih rezultatov, nadaljevanje aktivnosti po zaključku projekta pa ne bo zagotovljeno  **4** – jasno je opredeljeno, na kakšen način bo zagotovljena trajnost projektnih rezultatov, zagotovljeno bo tudi nadaljevanje aktivnosti po zaključku projekta | |
| 1. Načrt spremljanja udeležencev po izhodu iz projekta | Pripravljen je ustrezen načrt spremljanja udeležencev po izhodu iz projekta s poudarkom na spremljanju na izobraževanju s praktičnim delom ali usposabljanju pri delodajalcu. | **2** – pripravljen je ustrezen načrt spremljanja udeležencev po izhodu iz projekta  **4** – pripravljen je ustrezen načrt spremljanja udeležencev po izhodu iz projekta s poudarkom na spremljanju na izobraževanju s praktičnim delom ali usposabljanju pri delodajalcu. | |
| 1. **SPECIFIČNA MERILA** | | | **Možnih največ 12 točk** |
| 1. Načrt sodelovanja z deležniki | Jasno in konkretno je prikazan načrt sodelovanja z deležniki. Predvideno in prikazano je sodelovanje z deležniki, katerih sodelovanje bi prispevalo k doseganju ciljev projekta. V načrtu je jasno opredeljen predviden način sodelovanja. | **2** – predvideno in prikazano je sodelovanje z deležniki, katerih sodelovanje bi prispevalo k doseganju ciljev projekta  **4** – jasno in konkretno je prikazan načrt sodelovanja z deležniki, katerih sodelovanje bi prispevalo k doseganju ciljev projekta | |
| 1. Sodelovanje z deležniki na trgu dela na lokalni/regionalni/nacionalni ravni | Projekt se bo izvajal v sodelovanju z deležniki na trgu dela na lokalni/regionalni/nacionalni ravni (npr. podjetji, socialnimi podjetji ipd.). Poseben poudarek je na sodelovanju z mikro in majhnimi podjetji v lokalnem okolju.  *\*(dokazilo: Pismo o nameri)* | **0** – sodelovanje z vsaj 1 deležnikom  **1** – sodelovanje z vsaj 3 deležniki, od tega vsaj 1 mikro ali majhno podjetje  **2** – sodelovanje z vsaj 5 deležniki, od tega vsaj 2 mikro ali majhna podjetja  **3** – sodelovanje z vsaj 7 deležniki, od tega vsaj 5 mikro ali majhnih podjetij  **4** – sodelovanje z več kot 10 deležniki, od tega vsaj 8 mikro ali majhnih podjetij | |
| 1. Sodelovanje z deležniki na področju izobraževanja | Projekt se bo izvajal v sodelovanju z deležniki na področju izobraževanja, predvsem z izobraževalnimi institucijami.  *\*(dokazilo: Pismo o nameri)* | **0** – sodelovanje z vsaj 1 deležnikom  **1** – sodelovanje z vsaj 3 deležniki  **2** – sodelovanje z vsaj 5 deležniki  **3** – sodelovanje z vsaj 7 deležniki  **4** – sodelovanje z več kot 9 deležniki | |
| **Skupno število točk** | | **52** | |

Največje skupno možno število doseženih točk je **52.**

Pri merilih ustreznost nacionalnega projektnega partnerstva (merilo 1.1, 1.2 in 1.3), izvedljivost nacionalnega projektnega partnerstva (merilo 2.1, 2.2 in 2.3) ter usposobljenost za izvedbo nacionalnega projektnega partnerstva (merilo 3.2) bo vsak posamični projektni partner, ocenjen posebej znotraj kriterija. Dobljeno število točk se bo delilo s številom vseh ocenjevanih subjektov znotraj kriterija, tako dobljene točke pa se bodo prištele seštevku točk, dobljenih pri ostalih kriterijih (ocena nacionalnega projektnega partnerstva kot celote).

Sofinancirano bo nacionalno projektno partnerstvo, ki bo doseglo najvišje število točk ob pogoju, da bo dosežen minimalni kakovostni kriterij 31 točk.

V primeru, da več vlog nacionalnih projektnih partnerstev doseže enako število točk, bo imela prednost vloga, ki bo prejela višje število točk pri merilih 1., 3. in 5. tega javnega razpisa, in sicer po tem vrstnem redu. V primeru, da bo število točk še vedno enako, bodo vloge obravnavane po vrstnem redu njihovega prejema (pri vlogah, oddanih priporočeno na pošto, se kot dan prejema šteje dan in uro oddaje vloge na pošto).

1. **DODATNA POJASNILA GLEDE IZRAČUNA SE**

Stroški vključitve posameznika oziroma osebe iz ciljne skupine bodo projektnim partnerjem, ki bodo izvajali projekte prehoda, povrnjeni v obsegu stroška na enoto (v nadaljevanju: SE).

SE predstavlja zmnožek cene ure storitve in število potrebnih ur, ki je izračunano za povprečno obravnavo mladega s posebnimi potrebami. Pri izračunu cene storitev prehoda je upoštevana povprečna cena ure storitve, tako individualne kot skupinske obravnave (30 EUR, zaokroženo navzgor) v okviru zaposlitvene rehabilitacije v letu 2023 na podlagi veljavnega Sklepa o cenah storitev zaposlitvene rehabilitacije in podpornih storitev, št. 141-12/2021/1, ki ga je izdal minister za delo, družino, socialne zadeve in enake možnosti dne 16. 12. 2021 (dostopen na: <https://www.gov.si/teme/ranljive-skupine-na-trgu-dela/>). Del SE predstavlja tudi znesek obveznih zavarovanj za izobraževanje s praktičnim delom in usposabljanje. Ker se predvideva vključevanje uporabnikov na izobraževanje s praktičnim delom ali usposabljanje tekom celotnega izvajanja projektov je znesek obeh obveznih zavarovanj zaokrožen navzgor in ga lahko izvajalci pridobijo zgolj za osebe iz ciljne skupine, ki se vključijo v izobraževanje s praktičnim delom ali usposabljanje pri delodajalcu. Strošek prispevkov zavarovanj uporabnika je krit za eno usposabljanje pri delodajalcu ali eno izobraževanje s praktičnim delom. Izvajalec projekta prehoda v primerih izobraževanja s praktičnim delom ali usposabljanja pri delodajalcu stroške obveznih zavarovanj refundira delodajalcu. Dokazilo za refundacijo je Obrazec M12 in potrdilo o plačilu prispevka za zavarovanja, ki ga delodajalec predloži izvajalcu projekta prehoda.

Pri določanju števila ur za vsebine prehoda so upoštevani Standardi storitev zaposlitvene rehabilitacije, Normativi na področju zaposlitvene rehabilitacije in Evalvacija projekta Razvoj in izvajanje projekta prehod mladih s posebnimi potrebami na trg dela (končno poročilo, dostopno na: [Zaključni-zbornik-PMTD.pdf](https://prehodmladih.si/wp-content/uploads/2022/11/Zaklju%C4%8Dni-zbornik-PMTD.pdf)). Standardi storitev zaposlitvene rehabilitacije so ključni dokument na področju zaposlitvene rehabilitacije, ki določa strokovno doktrino, rehabilitacijski proces, njegovo vsebino, metode dela, pričakovane cilje, časovni obseg, učinke ter osnovne strokovne in organizacijske pogoje za izvajanje storitev. Nastali so na podlagi izkušenj na področju zaposlitvene rehabilitacije in spremljanja časovnega in vsebinskega obsega storitev, zato predstavljajo pomemben dokument, katerega ugotovitve so pomembne tudi pri oblikovanju novih storitev. Standardi opredeljujejo tudi okvirne časovne obsege storitev, ki so eden od elementov za oblikovanje normativov. Normativi na področju zaposlitvene rehabilitacije so tako nastali na podlagi spremljanja rezultatov in primerov dobrih praks na področju zaposlitvene rehabilitacije, in sicer na podlagi vrednotenja storitev glede na primerjanje povprečnega števila ur porabljenih za posamezne storitve zaposlitvene rehabilitacije in omogočajo realne in primerljive podatke o učinkovitosti posameznih timov in osnovo za sprejemanje rešitev na racionalnih osnovah, saj primerjalne vrednosti predstavljajo stabilno primerjalno vrednost, ki je neodvisna od sprememb na področju financiranja ali drugih sprememb. Ključni dokument, ki je upoštevan pri pripravi SE je evalvacija zaključenega projekta »Razvoj in izvajanje prehoda mladih s posebnimi potrebami na trg dela« (v nadaljevanju: evalvacija zaključenega projekta), ki v tretjem poglavju Vsebine/storitve v projektu Prehod mladih natančno opredeli in analizira vsebine prehoda ter z njimi povezano število izvedenih ur strokovnih delavcev na uporabnika.

Upoštevajoč navedene dokumente, je izračun posameznega SE:

|  |  |  |  |  |  |
| --- | --- | --- | --- | --- | --- |
| **Prehod mladih +** | | | | | |
| **št.** | **storitev** | **št. ur** | **SE A** | **SE B** | **SE C** |
| 1 | Sodelovanje pri naboru in izboru uporabnikov | **2** | 2 | 0 | 0 |
| 2 | Izdelava individualnega načrta za vključitev uporabnikov | **4** | 2 | 2 | 1 |
| 3 | Motiviranje, opolnomočenje in spremljanje uporabnikov pri prehodu iz šole v izobraževanje s praktičnim delom ali usposabljanje pri delodajalcu | **12** | 6 | 6 | 5 |
| 4 | Preizkušanje izvajanja storitev zaposlitvene rehabilitacije, prilagojene za mlade | **13** | 6,5 | 6,5 | 5 |
| 5 | Sodelovanje s strokovnimi delavci strokovnih timov za ZR | **1** | 1 | 0 | 0 |
| 6 | Sodelovanje s svetovalnimi in strokovnimi delavci ter sodelavci na šolah ali drugih organizacijah ter izvedba delavnic za ozaveščanje in opolnomočenje šolskih svetovalnih delavcev | **6** | 3 | 3 | 0 |
| 7 | Motiviranje in ozaveščanje staršev oz. skrbnikov uporabnikov | **3** | 2 | 1 | 1 |
| 8 | Sodelovanje z delodajalci z namenom izobraževanja s praktičnim delom ali usposabljanja uporabnika skladno z individualnim načrtom ter z namenom izoblikovanja mreže delodajalcev in sodelovanje pri pripravi skupne mreže delodajalcev | **8** | 4 | 4 | 0,75 |
| 9 | Sodelovanje pri strokovnih izhodiščih in strokovnih vprašanjih pri prehodu mladih | **0,5** | 0,5 | 0 | 0 |
| 10 | Medsebojna komunikacija vseh projektnih partnerjev | **0,5** | 0,5 | 0 | 0 |
| 11 | Administrativna dela | **2** | 1 | 1 | 1 |
| 12 | Spremljanje uporabnika po izhodu iz projekta | **6** | 0 | 6 | 0 |
| 13 | Funkcionalno opismenjevanje uporabnikov | **5** | 3 | 2 | 2 |
| **SKUPAJ ŠTEVILO UR** | | **63** | **31,5** | **31,5** | **15,75** |
| 14 | Strošek zavarovanja za primer poškodbe pri delu in poklicne bolezni in zavarovanja za primer invalidnosti in smrti, ki je posledica poškodbe pri delu ali poklicne bolezni |  |  | **15 EUR** |  |
| **ZNESEK** | | **1.905** | **945** | **960** | **472,50** |

Na podlagi evalvacije primerljivega projekta, izvedenega v okviru Operativnega programa za izvajanje Evropske kohezijske politike v obdobju 2014-2020 je bilo ugotovljeno, da je bilo v povprečju izvedenih med 31,4 in 37,0 ur na uporabnika, pri čemer so zajete zgolj ure, ki so jih strokovni delavci opravili neposredno z uporabnikom. Glede na nove vsebine predmetnega javnega razpisa Prehod mladih + se ocenjuje, da bo za izvedbo vseh aktivnosti na posameznega uporabnika zadoščalo 63 ur. Iz navedene evalvacije izhaja tudi, da je od 2.071 vključenih uporabnikov 548 (26,46 %) takšnih, ki so se evidentirali kot neuspešni izhod, kar pomeni, da se po zaključku projekta niso zaposlili, prijavili na Zavod za zaposlovanje kot iskalci zaposlitve ali nadaljevali šolanje. V okviru predmetnega javnega razpisa Prehod mladih + je predviden le en uspešen izhod, in sicer osebe, ki bodo po zaključku sodelovanja vključene v izobraževanje s praktičnim delom ali usposabljanje pri delodajalcu. Predvideva se, da bo vsaj 24 % vključenih oseb imelo neuspešen izhod.

Strošek projektnega partnerja projekta prehoda za vključitev in obravnavo osebe iz ciljne skupine v okviru projekta ter izhod posameznika v izobraževanje s praktičnim delom ali usposabljanje pri delodajalcu, se uveljavlja kot SE A, SE B ali SE C.

Projektni partnerji, ki bodo izvajali projekte prehoda, bodo upravičeni strošek v obliki SE uveljavljali v okviru zahtevkov za izplačilo.

Plačilo se izvede tako, da projektni partnerji, ki bodo izvajali projekte prehoda, ob vključitvi uporabnika v projekt uveljavljajo SE A, SE B pa ob uspešnem izhodu iz projekta, torej po zaključenem izobraževanju s praktičnim delom ali usposabljanju pri delodajalcu za vsakega udeleženca. V primeru neuspešnih izhodov bodo projektni partnerji, ki bodo izvajali projekte prehoda, lahko uveljavljali SE C.

Ob uveljavljanju SE A v višini 945,00 EUR (vključitev uporabnika v projekt) bodo morali projektni partnerji, ki bodo izvajali projekte prehoda, predložiti naslednji dokazili:

* obojestransko podpisan dogovor o vključitvi uporabnika v projekt prehoda;
* obojestransko podpisan individualni načrt.

Ob vključitvi mladoletne osebe bodo dogovor o vključitvi in individualni načrt morali podpisati tudi starši oziroma skrbniki uporabnika.

Ob uveljavljanju SE B z vključenim stroškom obveznih zavarovanj v višini 960,00 EUR (uspešen izhod) bodo morali projektni partnerji, ki bodo izvajali projekte prehoda, predložiti naslednja dokazila:

* poročilo o poteku vključitve uporabnika v projekt prehoda in realizaciji individualnega načrta;
* potrdilo delodajalca o zaključenem izobraževanju s praktičnim delom ali usposabljanjem;
* dokazilo o refundaciji delodajalcu za plačilo zavarovanj, ki se v primerih več usposabljanj istega uporabnika uveljavlja le enkrat.

Ob uveljavljanju SE C v višini 472,50 EUR (neuspešen izhod) bodo morali projektni partnerji, ki bodo izvajali projekte prehoda, predložiti naslednje dokazilo:

* poročilo o poteku vključitve uporabnika v projekt prehoda in realizaciji individualnega načrta z obrazložitvijo neuspešnega izhoda.

1. **OBRAZCI IN PRILOGE**
   1. **Prijavni obrazci**

Razpisni dokumentaciji so priloženi obrazci, ki morajo biti izpolnjeni v skladu z navodili na posameznem obrazcu, in so sestavni del vloge:

* Obrazec št. 1: Osnovni podatki o nacionalnem projektnem partnerstvu in projektnih partnerjih;
* Obrazec št. 2: Prijavnica;
* Obrazec št. 3: Finančni načrt;
* Obrazec št. 4: Izjava projektnega partnerja, ki bo izvajal projekt koordinacije, o izpolnjevanju in sprejemanju razpisnih pogojev;
* Obrazec št. 5: Izjava projektnega partnerja, ki bo izvajal projekt prehoda, o izpolnjevanju in sprejemanju razpisnih pogojev;
  1. **Priloge, ki so del razpisne dokumentacije**

Razpisni dokumentaciji so priložene priloge, ki morajo biti izpolnjene v skladu z navodili na posamezni prilogi, in so sestavni del vloge:

* Priloga št. 1: Vzorec pogodbe o sofinanciranju za projektnega partnerja, ki bo izvajal projekt koordinacije;
* Priloga št. 2: Vzorec pogodbe o sofinanciranju za projektnega partnerja, ki bo izvajal projekt prehoda;
* Priloga št. 3: Označba vloge;
* Priloga št. 4a: Vzorec partnerskega sporazuma;
* Priloga št. 4b: Pooblastilo;
* Priloga št. 5: Kontrolni seznam za ukrep - DNSH.
* Priloga št. 6: Podatki o dejanskih lastnikih

### Priloge, ki niso del razpisne dokumentacije in jih morajo prijavitelji oziroma projektni partnerji priložiti sami

* Priloga št. 7: Življenjepis koordinatorja/koordinatorke s fotokopijo diplome;
* Priloga št. 8: Življenjepisi strokovnih sodelavcev/strokovnih sodelavk s fotokopijami diplom;
* Priloga št. 9: Pismo o nameri.

Republika Slovenija

Ministrstvo za delo, družino, socialne zadeve in enake možnosti

1. Upošteva se obdobje zadnjih 5 (petih) let do vključno zadnjega dne v mesecu pred rokom, določenim za oddajo vloge na javni razpis, tj. obdobje od 1. 3. 2020 do 28. 2. 2025. [↑](#footnote-ref-2)